CELEX: 52009XG1212(03)
Language: da
Date: 2009-12-01
Title: Rådets konklusioner af 1. december 2009 om sikre og effektive sundhedsydelser gennem e-sundhed

12.12.2009   
            
            
               DA
            
            
               Den Europæiske Unions Tidende
            
            
               C 302/12
            
         Rådets konklusioner af 1. december 2009 om sikre og effektive sundhedsydelser gennem e-sundhed
   2009/C 302/06
   RÅDET FOR DEN EUROPÆISKE UNION,
   
               1.
            
            
               MINDER OM, at der ifølge traktatens artikel 152 skal sikres et højt sundhedsbeskyttelsesniveau ved fastlæggelsen og gennemførelsen af alle Fællesskabets politikker og aktiviteter, og at Fællesskabet skal fremme samarbejdet mellem medlemsstaterne på de områder, der er omhandlet i denne artikel, og om nødvendigt støtte deres indsats. Fællesskabets indsats skal fuldt ud respektere medlemsstaternes ansvar for organisation og levering af sundhedsydelser,
            
         
               2.
            
            
               MINDER OM, at en af målsætningerne for Fællesskabets sundhedsstrategi (2008-2013) (1) er at støtte dynamiske sundhedssystemer og nye teknologier i erkendelse af, at nye teknologier kan forbedre forebyggelsen af sygdomme, diagnoserne og behandlingen, lette patientsikkerheden og forbedre koordineringen af sundhedssystemerne, anvendelsen af ressourcerne og bæredygtigheden,
            
         
               3.
            
            
               MINDER OM, at repræsentanterne for Den Europæiske Unions medlemsstater i en erklæring (20. februar 2009) på ministerkonferencen i Prag om e-sundhed (2) anerkendte, at e-sundhed giver en sikrere og mere effektiv sundhedssektor, opfordrede til en indsats for et e-sundhedsområde for europæiske borgere og indledte en proces med henblik på en koordineret indsats og forvaltning inden for e-sundhed,
            
         
               4.
            
            
               MINDER OM Den Europæiske Unions initiativer af relevans for e-sundhed, bl.a.
               
                           a)
                        
                        
                           E-sundhed — et bedre sundhedsvæsen for Europas borgere: En handlingsplan for et europæisk e-sundhedsområde (3)
                           
                        
                     
                           b)
                        
                        
                           Rådets konklusioner om e-sundhed (4) af 27. maj 2004
                        
                     
                           c)
                        
                        
                           Kommissionens meddelelse om et lead market-initiativ til fordel for Europa (5) med specielt fokus på behovet for at fjerne de barrierer, der skyldes markedsfragmenteringen, og e-sundhedssystemernes manglende interoperabilitet med henblik på at fremskynde udviklingen på markedet
                        
                     
                           d)
                        
                        
                           Kommissionens henstilling om grænseoverskridende interoperabilitet mellem elektroniske patientjournalsystemer (6)
                           
                        
                     
                           e)
                        
                        
                           Kommissionens meddelelse om telemedicin til gavn for patienter, sundhedssystemer og samfundet (7),
                        
                     
         
               5.
            
            
               HILSER den seneste tids samarbejde mellem en række medlemsstater VELKOMMEN:
               
                           a)
                        
                        
                           i epSOS' store pilotprojekt (8), der søger at udvikle grænseoverskridende interoperabilitet mellem resuméer af elektroniske patientjournaler og e-recepter, og i det tematiske Calliopenet (9), der tager sigte på at udvikle en køreplan for e-sundhedsinteroperabilitet i Europa og skabe den nødvendige konsensus med henblik på iværksættelsen heraf
                        
                     
                           b)
                        
                        
                           i det igangværende samarbejde om e-sundhedsstandardisering i forlængelse af Kommissionens mandat 403 vedrørende e-sundhed (10),
                        
                     
         
               6.
            
            
               HILSER det svenske formandskabs rapport om e-sundhed for et sundere Europa (11) VELKOMMEN, der blev forelagt på det uformelle sundhedsministermøde den 6.-7. juli 2009 i Jönköping, og som indeholder et eksempel på, hvordan de politiske mål for sundhedsvæsenet kan realiseres gennem investeringer i e-sundhed,
            
         
               7.
            
            
               ANERKENDER betydningen af e-sundhed som et værktøj til at forbedre kvaliteten og patientsikkerheden samt modernisere de nationale sundhedssystemer og gøre dem mere effektive og mere tilgængelige for alle og tillige bedre rustet til at opfylde patienternes og sundhedspersonalets individuelle behov og til at tage de udfordringer op, der er forbundet med et aldrende samfund,
            
         
               8.
            
            
               ANERKENDER behovet for yderligere politisk lederskab og for at integrere e-sundhed i sundhedspolitikken med det formål at udvikle e-sundhedsydelser på grundlag af folkesundhedsbehovene,
            
         
               9.
            
            
               OPFORDRER medlemsstaterne til at udforme og gennemføre initiativer, der tager sigte på at muliggøre indførelsen og brugen af e-sundhedsydelser, og især til:
               
                           1)
                        
                        
                           at forpligte sig politisk og strategisk på e-sundhed som et af de vigtigste instrumenter til forbedring af kvaliteten, adgangen og sikkerheden i sundhedsvæsenet:
                           
                                       a)
                                    
                                    
                                       ved at placere e-sundhed i en kontekst af sundhedsreformprogrammer og overveje at indføre specifikke finansielle incitamentordninger med henblik på indførelse af e-sundhed
                                    
                                 
                                       b)
                                    
                                    
                                       ved på en koordineret måde at tackle de barrierer, der hæmmer indførelsen af e-sundhedsydelser
                                    
                                 
                     
                           2)
                        
                        
                           at opbygge tillid til og accept af e-sundhedsydelser:
                           
                                       a)
                                    
                                    
                                       ved at fremme de højeste standarder for patientsikkerhed, databeskyttelse og beskyttelse af privatlivets fred
                                    
                                 
                                       b)
                                    
                                    
                                       ved at fremme forståelsen, tilliden og accepten blandt sundhedsmyndigheder, sundhedspersonale og patienter og deres pårørende
                                    
                                 
                                       c)
                                    
                                    
                                       ved at sikre passende behovsvurdering og uddannelsestiltag, både for patienter og sundhedspersonale
                                    
                                 
                     
                           3)
                        
                        
                           at skabe juridisk klarhed og sikre beskyttelsen af sundhedsdata:
                           
                                       a)
                                    
                                    
                                       ved at gennemgå deres nuværende bestemmelser om autorisation, godkendelse og regulering af e-sundhedsydelser og rådgive om eventuelle forbedringer
                                    
                                 
                                       b)
                                    
                                    
                                       ved at gennemgå den aktuelle praksis for identifikation og autentifikation af sundhedspersonale, der har adgang til og bruger personlige sundhedsdata
                                    
                                 
                                       c)
                                    
                                    
                                       ved at løse juridiske problemer i forbindelse med en sikker udveksling af helbredsoplysninger over landegrænser under iagttagelse af, at det er nødvendigt at beskytte patienternes sundhedsdata og personlige integritet, og derfor med respekt for, at det er patienternes ret, at der indhentes samtykke fra dem til brug af deres helbredsoplysninger
                                    
                                 
                     
                           4)
                        
                        
                           at løse tekniske spørgsmål og lette markedsudviklingen:
                           
                                       a)
                                    
                                    
                                       ved at sikre, at der i nationale, regionale og lokale sundhedsstrategier og investeringsplaner tages hensyn til målet om interoperabilitet mellem e-sundhedsydelser på tværs af organisatoriske og nationale grænser
                                    
                                 
                                       b)
                                    
                                    
                                       ved at sikre vedtagelsen og gennemførelsen af fælles helbredsterminologi og fælles tekniske standarder, især for helbredsoplysninger, der udveksles mellem medlemsstaterne
                                    
                                 
                                       c)
                                    
                                    
                                       ved at bruge offentlige indkøb for at støtte indførelsen af interoperable e-sundhedsydelser, under fuld iagttagelse af den gældende lovgivning,
                                    
                                 
                     
         
               10.
            
            
               OPFORDRER Kommissionen til:
               
                           1)
                        
                        
                           at ajourføre den europæiske handlingsplan for e-sundhed
                        
                     
                           2)
                        
                        
                           at forelægge en rapport om udviklingen i de eksisterende EU-politikker og -tiltag for så vidt angår forvaltning af elektronisk identifikation på beslægtede områder af hensyn til eventuelle synergier
                        
                     
                           3)
                        
                        
                           at tilrettelægge en evaluering med passende mellemrum af sundhedsfordelene og omkostningseffektiviteten ved brugen af forskellige e-sundhedsydelser på grundlag af den viden, der er samlet på EU-plan og nationalt plan,
                        
                     
         
               11.
            
            
               OPFORDRER medlemsstaterne og Kommissionen til:
               
                           1)
                        
                        
                           at bygge videre på det politiske momentum, der er skabt af de eksisterende uformelle møder mellem statssekretærer og lignende, for — via den mest effektive og hensigtsmæssige medlemsstatsledede mekanisme på højt niveau — at udvikle forvaltningen, koordineringen og konsolideringen af de igangværende aktiviteter inden for e-sundhed i samråd med Kommissionen med det formål at fremme indførelsen af e-sundhed og den nuværende brug af interoperable e-sundhedsydelser inden for og mellem de nationale sundhedssystemer
                        
                     
                           2)
                        
                        
                           at sikre, at denne mekanisme som sine hovedmål har:
                           
                                       a)
                                    
                                    
                                       at sammenbringe og koordinere grupper, projekter og institutioner på EU-niveau
                                    
                                 
                                       b)
                                    
                                    
                                       at fremme tilpasningen af e-sundhed til sundhedsstrategier og -behov på EU-plan og nationalt plan ved direkte inddragelse af de nationale sundhedsmyndigheder
                                    
                                 
                                       c)
                                    
                                    
                                       at udbrede videnskabelig dokumentation om e-sundhedsydelsers omkostningseffektivitet og socioøkonomiske fordele baseret på forskning på nationalt plan og fællesskabsplan
                                    
                                 
                                       d)
                                    
                                    
                                       regelmæssigt at aflægge rapport om aktiviteterne på relevante rådssamlinger
                                    
                                 
                     
                           3)
                        
                        
                           at anvende denne mekanisme på navnlig følgende områder:
                           
                                       a)
                                    
                                    
                                       samarbejde om fælles spørgsmål og udfordringer i forbindelse med fremme af e-sundhedsydelser for at nå sundhedsmålene
                                    
                                 
                                       b)
                                    
                                    
                                       støtte til medlemsstaterne ved hjælp af en køreplan, herunder støtte til deres beslutningstagning og opstilling af retningslinjer for indførelsen, accepten og brugen af e-sundhedsydelser
                                    
                                 
                                       c)
                                    
                                    
                                       samarbejde med interessenter, især patienter og sundhedspersonale, for at sikre, at e-sundhedsværktøjer og -ydelser afspejler de kliniske behov og sundhedssystemernes overordnede mål på passende måde.
                                    
                                 
                     
         
      (1)  Hvidbog — Sammen om sundhed: en strategi for EU 2008-2013 (KOM(2007) 630).
   
      (2)  http://www.ehealth2009.cz/Pages/108-Prague-Declaration.html
   
      (3)  KOM(2004) 356.
   
      (4)  9628/04.
   
      (5)  KOM(2007) 860.
   
      (6)  KOM(2008) 3282.
   
      (7)  KOM(2008) 689.
   
      (8)  Smart Open Services for European Patients (epSOS) med Kommissionen som medstifter inden for rammerne af programmet for konkurrenceevne og innovation (CIP), støtteprogrammet for ikt-politik: http://www.epsos.eu
   
      (9)  Call for Interoperability (Calliope), finansieret af Kommissionen i henhold til programmet for konkurenceevne og innovation (CIP), støtteprogrammet for ikt-politik: http://www.calliope-network.eu
   
      (10)  Mandatet vedrørende interoperabilitetsstandarder for e-sundhed (M/403): http://www.ehealth-interop.nen.nl
   
      (11)  E-sundhed for et sundere Europa — muligheder for bedre udnyttelse af ressourcerne i sundhedsvæsenet: http://www.se2009.eu